Hálft ár er nú liðið frá því að fyrstu fjöldamótmælin af mörgum í þeirri mótmælaöldu sem verið hefur í Hong Kong fóru fram og þess minnast þeir fjölmörgu mótmælendur sem streyma út á götur borginnar í dag . Skipuleggjendur mótmælanna segja að leiðtogar sjálfstjórnarhéraðsins hafi nú „ lokatækifæri “ til þess að koma til móts við þá og lægja öldurnar . Tvær vikur eru frá kosningum í Hong Kong og þar fengu mótmælendur byr undir báða vængi , enda sýndu úrslitin að yfirlýsingar stjórnvalda um að „ þögull meirihluti “ Hong Kongara væri á móti málstað mótmælenda ættu ekki við rök að styðjast . „ Ríkisstjórnin hlustar ekki “ Margir þeirra sem koma út á göturnar lýstu yfir reiði í garð héraðsstjórans Carrie Lam og stjórnvalda í Peking , sem hafa útilokað að koma til móts við kröfur mótmælenda þrátt fyrir úrslit kosninganna . „ Það skiptir ekki málið hvernig við tjáum skoðun okkar , með friðsamlegum mótmælagöngum , með siðuðum kosningum , ríkisstjórnin hlustar ekki . Hún fylgir bara skipunum frá kínverska kommúnistaflokknum , “ hefur AFP-fréttastofan eftir fimmtugum mótmælanda að nafni Wang sem tekur þátt í mótmælum dagsins . Tvær vikur eru frá kosningum í Hong Kong og þar fengu mótmælendur byr undir báða vængi , enda sýndu úrslitin að yfirlýsingar stjórnvalda um að „ þögull meirihluti “ Hong Kongara væri á móti málstað mótmælenda ættu ekki við rök að styðjast . AFP Sirius Tam , 21 árs gamall mótmælandi , segir að átökin í samfélaginu í Hong Kong muni ekki hverfa ef héraðsstjórnin neiti að leysa úr því „ kerfisbundna óréttlæti “ sem sé til staðar . Mótmælaganga dagsins er með sjaldgæfu leyfi löggæsluyfirvalda , en slíkt leyfi til skipulagðra mótmæla hafa samtökin Civil Human Rights Front ( CHRF ) ekki fengið frá því í ágústmánuði . Lögregla varaði þó við því að ofbeldi af hálfu róttæklinga yrði ekki liðið og er við öllu búin . Kröfur mótmælenda snúa að því sem fyrr að kosningar í Hong Kong verði algjörlega frjálsar og einnig vilja mótmælendur að sjálfstæð rannsókn fari fram á því hvernig lögregla hefur tekið á mótmælendum og að þeir sem hafa verið handteknir fái sakaruppgjöf . Í morgun greindi lögregla frá því að vopn hefðu verið gerð upptæk í húsleitum í nótt , þar á meðal skammbyssa og hnífar , sem lögregla segist telja að hafi átt að beita í mótmælum dagsins . Ellefu voru handteknir vegna þessa og bætast þeir í hóp þeirra 6.000 sem hafa verið handteknir í aðgerðum tengdum mótmælum í Hong Kong undanfarna sex mánuði .